
ΑΠΟΦΑΣΕΙ Σ 

Κανονισμός Εφαρμογής του Προγράμματος «ΠΟΛΙΤΕΙΑ» 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις του άρθρου 4 του Ν.2880/2001 Πρό¬ 
γραμμα «ΠΟΛΙΤΕΙΑ» για τη μεταρρύθμιση και τον εκσυγ¬ 
χρονισμό της Δημόσιας Διοίκησης και άλλες διατάξεις» 
(ΦΕΚ9Α730.1.01). 

2. Τις διατάξειςτου άρθρου 2του Ν. 1558/1985 «Κυβέρ¬ 
νηση και Κυβερνητικά όργανα» (ΦΕΚ 137 Α’/ 26.7.1985), 
όπως ισχύει. 

3. Τις διατάξεις των άρθρων 13, 14 και 15 του Ν. 2690/ 
1999 "Κύρωση του Κώδικα Διοικητικής Διαδικασίας και 
άλλες διατάξεις" (ΦΕΚ 45 Α79.3.1999). 

4. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του Κρατικού 
Προϋπολογισμού, αποφασίζουμε: 

Τη θέσπιση Κανονισμού Εφαρμογής του Προγράμμα¬ 
τος «ΠΟΛΙΤΕΙΑ» 

Προοίμιο 

Με τον παρόντα κανονισμό Εφαρμογής του προγράμ¬ 
ματος «ΠΟΛΙΤΕΙΑ» επιδιώκονται οι πιο κάτω στόχοι: 

1. Η εφαρμογή του Νόμου 2880/2001 Πρόγραμμα «ΠΟ¬ 
ΛΙΤΕΙΑ» για την μεταρρύθμιση και τον εκσυγχρονισμό της 
Δημόσιας Διοίκησης. 

2. Η απλούστερη δυνατή αποτύπωση της εσωτερικής 
λειτουργίας των οργάνων εφαρμογής του προγράμμα¬ 
τος «ΠΟΛΙΤΕΙΑ». 

3. Η σύνδεση σε ένα αναπόσπαστο ρόλο των Προγραμ¬ 
μάτων «ΠΟΛΙΤΕΙΑ» και «ΚΟΙΝΩΝΙΑ ΤΗΣ ΠΛΗΡΟΦΟΡΙΑΣ» 
(ΚτΠ), με κοινό στόχο τη Μεταρρύθμιση της Δημόσιας Δι¬ 
οίκησης της χώρας και τη σύγκλισή της με τις χώρες της 
Ευρωπαϊκής Ένωσης. Ο κανονισμός αυτός εκδίδεται 
σύμφωνα με τις επιταγές του άρθρου 4 του Ν.2880/2001. 

Άρθρο 1 

Διαδικασία τρόπος και χρόνος κατάρτισης του προγράμ¬ 
ματος «ΠΟΛΙΤΕΙΑ» καθώς και των Κεντρικών και Περιφε¬ 
ρειακών Επιχειρησιακών Προγραμμάτων 
(Εδάφιο α’του Άρθρου 4 του Ν. 2880/2001) 

1. Το πρώτο δίμηνο κάθε τρίτου έτους εφαρμογής του 


Προγράμματος «ΠΟΛΙΤΕΙΑ» εκπονείται από το ΥΠΕΣΔΔΑ 
το Εθνικό Σχέδιο Δράσεων για τη Δημόσια Διοίκηση. Το 
Σχέδιο αυτό υποβάλλεται από τον Υπουργό ΕΣΔΔΑ στο 
Εθνικό Συμβούλιο Διοικητικής Μεταρρύθμισης για γνω¬ 
μοδότηση και ακολούθως στο Υπουργικό Συμβούλιο. 

2. Το ΥΠΕΣΔΔΑ αποστέλλει, το εγκεκριμένο από το 
Υπουργικό Συμβούλιο, Εθνικό Σχέδιο Δράσεων (Πρό¬ 
γραμμα «ΠΟΛΙΤΕΙΑ») σε όλα τα Υπουργεία και τις Περι¬ 
φέρειες της χώρας. 

3. Τα Υπουργεία και οι Περιφέρειες συντάσσουν εκθέ¬ 
σεις για την υφιστάμενη κατάσταση και τις δυνατότητες 
βελτίωσης της Δημόσιας Διοίκησης στον τομέα ευθύνης 
τους με βάση το Εθνικό Σχέδιο Δράσεων. Την έκθεση αυ¬ 
τή αποστέλλουν στο ΥΠΕΣΔΔΑ αφού συμπεριλαμβάνουν 
και τους εποπτευόμενους φορείς τους. 

Η έκθεση ακολουθεί τη δομή του Προγράμματος «ΠΟ¬ 
ΛΙΤΕΙΑ», δηλαδή χωρίζεται σε ενότητες που αντιστοιχούν 
στα υποπρογράμματα και αναφέρει οπωσδήποτε: 

α) κάθε στοιχείο που απαιτείται για την ακριβή περιγρα¬ 
φή της υφιστάμενης κατάστασης (στατιστικά στοιχεία, 
μελέτες, κ.λ.π.). 

β) τις ενέργειες που έγιναν τα τελευταία τρία χρόνια σε 
σχέση με τις θεματικές ενότητες, όπως καθορίζονται από 
τα υποπρογράμματα, καθώς και αξιολόγηση των ενεργει¬ 
ών τους ως προς το αποτέλεσμα που επετεύχθη. 

γ) την επισήμανση των δυσλειτουργιών και προτάσεις 
επίλυσής τους. 

Όλος αυτός ο κύκλος των παραγράφων 1, 2 και 3 του 
παρόντος άρθρου που διαρκείτο μέγιστο ένα εξάμηνο εί¬ 
ναι κύκλος διερευνητικός - προετοιμασίας του προγράμ¬ 
ματος «ΠΟΛΙΤΕΙΑ» ώστε να ακολουθήσει δεύτερος κύ¬ 
κλος με σαφείς στόχους και οργάνωση. 

4. Μετά το πέρας της διαδικασίας των παραγράφων 1,2 
και 3 του παρόντος άρθρου συνέρχεται η Κεντρική Επιτρο¬ 
πή Παρακολούθησης του Προγράμματος «ΠΟΛΙΤΕΙΑ», η 
οποία αφού αξιολογήσει όλες τις υποβληθείσες εκθέσεις 
από τα Υπουργεία και τις Περιφέρειες αποφασίζει: 

α) για τους βασικούς άξονες προτεραιότητας - στόχους 
του Προγράμματος «ΠΟΛΙΤΕΙΑ» κατά την τριετή εφαρμο¬ 
γή του. 

β) για τα μέτρα που θα ενταχθούν στα υποπρογράμμα¬ 
τα με γνώμονα τους βασικούς άξονες προτεραιότητας - 
στόχους του Προγράμματος «ΠΟΛΙΤΕΙΑ». 

γ) την ένταξη μέτρων στα Επιχειρησιακά Προγράμματα 
τα οποία χαρακτηρίζονται οριζόντια ή εθνικής σημασίας. 

δ) την ενσωμάτωση όλων των μέτρων και έργων που 
αφορούν στον εκσυγχρονισμό της Δημόσιας Διοίκησης 
και έχουν προγραμματιστεί να εκτελεστούν ή εκτελούνται 
με άλλους πόρους ή άλλα Προγράμματα. 

ε) τη σύνδεση των Προγραμμάτων «ΠΟΛΙΤΕΙΑ» και 
«ΚΟΙΝΩΝΙΑ ΤΗΣ ΠΛΗΡΟΦΟΡΙΑΣ». 

5. Μετά την απόφαση της Κεντρικής Επιτροπής Παρα¬ 
κολούθησης και σε χρονικό διάστημα μέχρι τρεις (3) μή¬ 
νες, υπογράφονται τα Κεντρικά Επιχειρησιακά Προγράμ¬ 
ματα με κοινές Υπουργικές Αποφάσεις του Υπουργού 
ΕΣΔΔΑ και των καθ’ύλην αρμοδίων Υπουργών. Με απο¬ 
φάσεις του Υπουργού ΕΣΔΔΑ υπογράφονται τα Περιφε¬ 
ρειακά Προγράμματα ύστερα από εισήγηση του Γ ενικού 
Γραμματέα Περιφέρειας και γνώμη του Περιφερειακού 
Συμβουλίου. 

Άρθρο 2 

Διαδικασία Μεταφοράς, Τρόπος Εγγραφής Πιστώσεων 
στο Υπουργείο Εσωτερικών Δημόσιας Διοίκησης και 
Αποκέντρωσης. 

Διαδικασία και δικαιολογητικά για τη μεταφορά πιστώ¬ 
σεων στα Υπουργεία και τις Περιφέρειες. Διαδικασία και 
Δικαιολογητικά για τη μεταφορά των χρηματοδοτήσεων 
προς τους Φορείς Πραγματοποίησης των Έργων ή των 
Ενεργειών (Εδάφιο β’ του Άρθρου 4του Ν. 2880/2001) 

Η χρηματοδότηση του Προγράμματος «ΠΟΛΙΤΕΙΑ» ανά 
πηγή πόρων έχει ως ακολούθως: 

α) Από τον Τακτικό Προϋπολογισμό: 
ί. Στον τακτικό προϋπολογισμό του Υπουργείου Εσωτε¬ 
ρικών, Δημόσιας Διοίκησης και Αποκέντρωσης εγγράφε- 
ται κατ’ έτος και σε ειδικό ΚΑΕ (5149) πίστωση αποκλει¬ 
στικά για την υλοποίηση του Προγράμματος «ΠΟΛΙΤΕΙΑ». 
Σε περίπτωση ανεπάρκειας της αρχικά εγκριθείσας πί¬ 
στωσης, λόγω αυξημένων αναγκών, είναι δυνατή η ενί¬ 
σχυσή της από το Υπουργείο Οικονομικών, σύμφωνα με 
τις διατάξεις του άρθρου 18 του Ν.2362/95 (ΦΕΚ247/Α). 

μ. Κατά την διάρκεια εκτέλεσης του τακτικού προϋπο¬ 
λογισμού και ύστερα από σχετικό αίτημα του Υπουργού 
ΕΣΔΔΑ, προς το Γ.Λ. του Κράτους, (μέσω της ΥΔΕ στο 
ΥΠ ΕΣΔΔΑ) είναι δυνατή η μεταφορά από την εν λόγω πί¬ 
στωση οποιουδήποτε ποσού και σε οποιονδήποτε φορέα 
(Υπουργεία, Περιφέρειες, Ν.Π.Δ.Δ, ΟΤΑ α'και β'βαθμού) 
για τη χρηματοδότηση Επιχειρησιακών Προγραμμάτων 
που πραγματοποιούνται στα πλαίσια του Προγράμματος 
«ΠΟΛΙΤΕΙΑ». Η πρόταση μεταφοράς των σχετικών πιστώ¬ 
σεων υποβάλλεται, κατά παρέκκλιση των ισχυουσών 
προθεσμιών για την εκτέλεση του τακτικού προϋπολογι¬ 
σμού, με μοναδικό δικαιολογητικά αντίγραφο της απόφα¬ 
σης έγκρισης του οικείου προγράμματος ή των τροπο- 
ποιήσεωντου απάτην Κεντρική Επιτροπή Παρακολούθη¬ 
σης. Ειδικά όσον αφορά τη μεταφορά πιστώσεων στους 
ΟΤΑ α'βαθμού εφαρμόζεται η ισχύουσα διαδικασία χρη¬ 
ματοδότησης αυτών από τον Τακτικό Προϋπολογισμό μέ¬ 
σω του Ειδικού Προγράμματος Τοπικής Αυτοδιοίκησης 
(άρθρο 13 Ν.2539/97). 

Νί. Σε περίπτωση μη απορρόφησης του μεταφερθέντος 
ποσού από τον οικείο φορέα, είναι δυνατή η ανάκλησή 
του σε όφελος της πίστωσης που προβλέπεται στον προ¬ 
ϋπολογισμό του Υπουργείου Εσωτερικών Δημόσιας Διοί¬ 
κησης και Αποκέντρωσης για το εν λόγω πρόγραμμα, 


προκειμένου να ανακατανεμηθεί σε άλλο φορέα με τη 
διαδικασία του εδαφ. α’, περ. Ν. 

ίν. Η αρχικώς εγγραφείσα πίστωση στον τακτικό προϋ¬ 
πολογισμό του Υπουργείου Εσωτερικών Δημόσιας Διοί¬ 
κησης και Αποκέντρωσης για το πρόγραμμα «ΠΟΛΙΤΕΙΑ» 
μπορεί να προσαυξάνεται με μεταφορά συμπληρωματι¬ 
κών κονδυλίων που έχουν εγγράφει στους προϋπολογι¬ 
σμούς άλλων Υπουργείων ή Περιφερειών ή Ν.Π.Δ.Δ, για 
κάλυψη έτερων δραστηριοτήτων τους, εξαιρουμένων 
των πιστώσεων για μισθοδοσία του προσωπικού τους, 
εφόσον οι εν λόγω φορείς βεβαιώσουν στο Γ.Λ του Κρά¬ 
τους, ότι οι υπό μεταφορά πιστώσεις δεν θα επηρεάσουν 
την εκτέλεση του δικού τους προϋπολογισμού. Η μετα¬ 
φορά αυτή γίνεται με απόφαση του Γ.Λ. του Κράτους, 
ύστερα από αίτημα που υποβάλλει ο φορέας από τον 
οποίο θα μεταφερθούν οι σχετικές πιστώσεις. 

ν. Επίσης είναι δυνατή η ενίσχυση της πίστωσης του 
Προγράμματος «ΠΟΛΙΤΕΙΑ» και από κονδύλια που προ¬ 
έρχονται από τους προϋπολογισμούς διαφόρων μη επι¬ 
χορηγούμενων νομικών προσώπων από τον κρατικό προ¬ 
ϋπολογισμό καθώς και από τους προϋπολογισμούς των 
ΟΤΑ α' βαθμού. Η παραπάνω διαδικασία γίνεται με την κα¬ 
τάθεση εκ μέρους του νομικού προσώπου ή των ΟΤΑ α’ 
βαθμού του σχετικού ποσού στην αρμόδια Δημόσια Οικο¬ 
νομική Υπηρεσία (Δ.Ο.Υ.) υπέρ των εσόδων του Ελληνι¬ 
κού Δημοσίου (ΚΑΕ 3919 - απρόβλεπτα έσοδα). Στη συ¬ 
νέχεια το νομικό πρόσωπο προσκομίζει το διπλότυπο εί¬ 
σπραξης της οικείας Δ.Ο.Υ. στο Υπουργείο Εσωτερικών, 
προκειμένου να υποβληθεί αίτημα στο Γ.Λ. του Κράτους, 
για την εγγραφή του αντίστοιχου ποσού προς ενίσχυση 
της αρχικής πίστωσης που έχει εγγράφει στον τακτικό 
Π/Υ για το Πρόγραμμα ΠΟΛΙΤΕΙΑ. 

νί. Σε περίπτωση που δεν ολοκληρωθεί η αποπληρωμή 
κάποιων προγραμμάτων εντός της τριετίας, είναι δυνατό 
αυτό να γίνει από πιστώσεις που θα εγγραφούν στον προ¬ 
ϋπολογισμό και των επόμενων οικονομικών ετών, εφόσον 
αυτές είναι εντός του ύψους του συνολικού ποσού που 
έχει εγκριθεί για τη συγκεκριμένη τριετία, προς υλοποίη¬ 
ση του Προγράμματος «ΠΟΛΙΤΕΙΑ». 

β) Από το Πρόγραμμα Δημοσίων Επενδύσεων: 

ί. Ο προϋπολογισμός των έργων και οι ανά έτος απαι- 
τούμενες πιστώσεις που βαρύνουντο Ετήσιο Πρόγραμμα 
Δημοσίων Επενδύσεων προσδιορίζονται μετά την έγκρι¬ 
ση των Επιχειρησιακών Προγραμμάτων και τον καθορι¬ 
σμό των συγκεκριμένων έργων που θα υλοποιηθούν ανά 
Επιχειρησιακό Πρόγραμμα στο πλαίσιο των εγκεκριμέ¬ 
νων πιστώσεων του ΠΔΕ ανά φορέα, εντός των ορίων πλη¬ 
ρωμών ανά ΣΑ, όπως καθορίζονται στην Εγκύκλιο Οδη¬ 
γιών Κατάρτισης του Ετήσιου ΠΔΕ. 

Ιί. Η μεταφορά πιστώσεων (ορίου πληρωμών) σε βάρος 
του Ετήσιου Προϋπολογισμού Δημοσίων Επενδύσεων 
από συγκεκριμένο Υπουργείο ή Περιφέρεια και η εγγρα¬ 
φή τους στον Προϋπολογισμό Δημοσίων Επενδύσεων 
του Υπουργείου Εσωτερικών, Δημόσιας Διοίκησης και 
Αποκέντρωσης, μπορεί να γίνει με μείωση του ορίου πλη¬ 
ρωμών ΣΑτου αρμοδίου Υπουργείου ή της Περιφέρειας 
με ισόποση αύξηση του ορίου πληρωμών της ΣΑ του 
ΥΠ ΕΣΔΔΑ. 

Ιϋ. Μετά την κατανομή των κονδυλίων ανά Υπουργείο 
και Περιφέρεια (κατανομή ορίου πληρωμών ανά ΣΑΕ και 
ΣΑΕΠ) η ένταξη των έργων στο ΠΔΕ γίνεται με πρόταση 
των αρμοδίων Φορέων (Υπουργεία-Περιφέρειες) μετά 

από σύμφωνη γνώμη των οικείων Επιτροπών Παρακο- 
λούθησηςτων Επιχειρησιακών Προγραμμάτων σύμφωνα 
με το εγκεκριμένο επιχειρησιακό πρόγραμμα από την Κε¬ 
ντρική Επιτροπή Παρακολούθησης. 

ιν. Υστερα από την αξιολόγηση και την έγκριση - έκδοση 
των ΣΑ από το ΥΠΕΘΟ, η σταδιακή χρηματοδότηση των 
έργων των Επιχειρησιακών Προγραμμάτων γίνεται ανά 
ΣΑ, σύμφωνα με την ισχύουσα διαδικασία χρηματοδότη¬ 
σης έργωντου ΠΔΕ, μετά από πρόταση του αρμόδιου φο¬ 
ρέα και σύμφωνη γνώμη της οικείας Επιτροπής Παρακο¬ 
λούθησης του Επιχειρησιακού Προγράμματος. 

ν. Κατά την διάρκεια του έτους και ανάλογα με την εξέ¬ 
λιξη υλοποίησης του Προγράμματος ΠΟΛΙΤΕΙΑ μπορεί να 
πραγματοποιούνται τροποποιήσεις των ΣΑ για την έγκρι¬ 
ση μεταβολής οικονομικών στοιχείων των ενταγμένων έρ¬ 
γων ή για την ένταξη νέων έργων στο πλαίσιο εκτέλεσης 
και ολοκλήρωσηςτου ετήσιου ΠΔΕ, ύστερα από πρόταση 
των φορέων (Υπουργεία-Περιφέρειες) σύμφωνα με τις 
διαδικασίες του εδαφ. β’, περ. ϋΙ. 

γ) Από τα Περιφερειακά Ταμεία Ανάπτυξης: 

Τα Περιφερειακά Ταμεία Ανάπτυξης οφείλουν να γνω¬ 
στοποιήσουν έγκαιρα και πάντως όχι αργότερα από τις 15 
Μαίου εκάστου έτους στις Επιτροπές Παρακολούθησης 
των οικείων Περιφερειών το ποσό που αντιστοιχεί στο 50% 
του καθαρού ετήσιου οικονομικού αποτελέσματος τους, 
τόσο απολογιστικά για το προηγούμενο έτος όσο και προ- 
ϋπολογιστικά για το επόμενο έτος, προκειμένου οι οικείες 
Επιτροπές Περιφερειών να γνωρίζουν το ύψος των προ- 
βλεπομένων διαθεσίμων πόρων των Περιφερειακών Ταμεί- 
ων Ανάπτυξης. Ειδικά κατά την πρώτη εφαρμογή του Προ¬ 
γράμματος «ΠΟΛΙΤΕΙΑ» το ύψος των προβλεπομένων πό- 
ρωντων Περιφερειακών Ταμείων Ανάπτυξης θα αφορά την 
συνολική χρονική διάρκεια του Προγράμματος «ΠΟΛΙ¬ 
ΤΕΙΑ». Η διαδικασία εκταμίευσης της χρηματοδότησης 
από τα Π.Τ.Α γίνεται βάσει της ισχύουσας νομοθεσίας για 
τους φορείς αυτούς, μετά από σύμφωνη γνώμη της οικεί¬ 
ας Περιφερειακής Επιτροπής Παρακολούθησης. 

Άρθρο 3 

Κριτήρια και διαδικασία ένταξης των έργων ή ενεργειών 
στα Κεντρικά και Περιφερειακά Επιχειρησιακά 
Προγράμματα - επιλέξιμες δαπάνες 
Εδάφιο γ’ του Άρθρου 4 του Ν. 2880/2001 

1. Κριτήρια Ένταξης των Εργων: 

α) Η συμβολή των έργων ή των ενεργειών, στην επίτευ¬ 
ξη των αξόνων προτεραιότητας - στόχων του Προγράμ¬ 
ματος «ΠΟΛΙΤΕΙΑ». 

β) Η σχέση των έργων ή των ενεργειών, με τα μέτρα που 
χαρακτηρίζονται οριζόντια ή εθνικής σημασίας. 

γ) Η συμπληρωματικότητα των έργων ή ενεργειών, με 
έργα άλλων εθνικών ή κοινοτικών προγραμμάτων και κυ¬ 
ρίως των έργων του Επιχειρησιακού Προγράμματος 
«ΚΟΙΝΩΝΙΑ ΤΗΣ ΠΛΗΡΟΦΟΡΙΑΣ» ώστε να μεγιστοποιεί¬ 
ται το αναμενόμενο όφελος. 

δ) Η πληρότητα, ωριμότητα και σαφήνεια των έργων ή 
ενεργειών, 

ε) Η ύπαρξη συμπληρωμένου τεχνικού δελτίου. 

2. Κριτήρια ένταξης νέων έργων: 

α) Ως νέα έργα χαρακτηρίζονται τα έργα τα οποία δεν 
είχαν οριστεί εξ’υπαρχής κατά τη σύνταξη των Επιχειρη¬ 
σιακών Προγραμμάτων αλλάπροέκυψαν κατά την πορεία 


υλοποίησής τους και κρίνονται ως αναγκαία για την επί¬ 
τευξη των στόχων του Προγράμματος «ΠΟΛΙΤΕΙΑ». 

β) Νέα έργα δύναται να προκύψουν λόγω των μεταβο¬ 
λών της τεχνολογίας, της ανάπτυξης της πληροφορικής, 
της διεύρυνσης της κοινωνίας της πληροφορίας, της αλ¬ 
λαγής του τρόπου διοίκησης λόγω εισαγωγής νέων με¬ 
θόδων ή εναρμόνισης των διοικητικών δράσεων στις νέες 
συνθήκες καθώς επίσης για τις περιπτώσεις που τα νέα 
έργα σχετίζονται με εργασία πεδίου που απαιτούνται για 
την ομαλή εξέλιξη του Προγράμματος. 

γ) Τα νέα έργα εντάσσονται εφόσον πληρούν τα κριτή¬ 
ρια της παραγράφου 1 του παρόντος άρθρου. 

3. Κριτήρια απένταξης των έργων: 

Απεντάσσονταιταέργαγιατα οποία παρατηρείται κατά 

την διάρκεια εκτέλεσής τους: 

α) δυσκολία εναρμόνισης με τους στόχους του Προ¬ 
γράμματος «ΠΟΛΙΤΕΙΑ», ή άλλων προγραμμάτων εθνικής 
σημασίας. 

β) ύπαρξη προβλημάτων ασυμβατότητας με έργα ή 
ενέργειες άλλων εθνικών ή κοινοτικών Προγραμμάτων. 

γ) εμφάνιση σημαντικών δυσχερειών στην πορεία υλο¬ 
ποίησης. 

δ) διαπίστωση ότι η διαχείριση των πόρων τους είναι 
προβληματική. 

ε) διαπίστωση παρατυπιών ή παρανομιών κατά τη φάση 
υλοποίησης των έργων. 

4. Διαδικασία ένταξης των έργων: 

Οι Επιτροπές Παρακολούθησης των Επιχειρησιακών 
Προγραμμάτων: 

ί. Οι Επιτροπές Παρακολούθησης των Κεντρικών και 
Περιφερειακών Επιχειρησιακών Προγραμμάτων εντάσ¬ 
σουν έργα ή ενέργειες στα μέτρα των υποπρογραμμάτων 
του οικείου Επιχειρησιακού Προγράμματος σύμφωνα με 
τους στόχους που έχουν τεθεί από την Κεντρική Επιτρο¬ 
πή Παρακολούθησης. 

Ν. Εντάσσουν τα έργα ή ενέργειες, που απαιτούνται να 
υλοποιηθούν στα πλαίσια των μέτρων που έχουν οριστεί 
από την Κεντρική Επιτροπή Παρακολούθησης ως οριζό¬ 
ντια ή εθνικής σημασίας καθώς επίσης και έργα που αφο¬ 
ρούν σε άλλα Επιχειρησιακά Προγράμματα συμβατά με 
τους στόχους του Προγράμματος «ΠΟΛΙΤΕΙΑ». 

ίϋ.Αποφασίζουν την τροποποίηση των Επιχειρησιακών 
Προγραμμάτων με την απένταξη ή ένταξη νέων έργων. 

Όλες οι αποφάσεις των Επιτροπών για ένταξη ή απέ¬ 
νταξη έργων ή ένταξη νέων έργων στα οικεία Επιχειρη¬ 
σιακά Προγράμματα καθώς και τα τεχνικά δελτία που τα 
συνοδεύουν, κοινοποιούνται στη Γραμματεία του Προ¬ 
γράμματος «ΠΟΛΙΤΕΙΑ». 

3. Επιλέξιμες Δαπάνες: 

α) Επιλέξιμες Δαπάνες είναι όσες είναι σύμφωνες με 
τους άξονες προτεραιότητας και τους στόχους του Προ¬ 
γράμματος «ΠΟΛΙΤΕΙΑ». Ενδεικτικά μπορούν να είναι: 

- Ηλεκτρονική αποτύπωση της υφιστάμενης κατάστα¬ 
σης του ανθρώπινου δυναμικού. 

- Επιμόρφωση προσωπικού 

- Υποστήριξη των Μονάδων Ανταπόκρισης 

- Βελτίωση των κτιριακών υποδομών (π.χ. υποδοχή κοι¬ 
νού, πρόσβαση ΑΜΕΑ) 

- Εισαγωγή της χρήσης δικτύων 

- Βελτίωση και ανανέωση του πληροφοριακού εξοπλι¬ 
σμού 

- Σύνδεση όλων των δημοσίων υπηρεσιών σε ψηφιακό 
δίκτυο 

- Απλούστευση των διαδικασιών και αναβάθμιση της 
ποιότητας των πληροφοριών 

- Απλούστευση και κωδικοποίηση της διαδικασίας 

- Αξιολόγηση των οργανικών μονάδων μέσω δεικτών 

- Λειτουργία Ομάδων Άμεσης Παρέμβασης 

- Δημιουργία κεντρικής πύλης διοικητικών πληροφο¬ 
ριών 

- Δημιουργία Κέντρων Εξυπηρέτησης Πολιτών 

- Τηλεφωνική ενημέρωση και εξυπηρέτηση των πολιτών 
(1464, 1502) 

- Ηλεκτρονικό πρωτόκολλο 

- Χάρτα δικαιωμάτων των πολιτών 

- Δημιουργία σώματος πολιτών 

- Δαπάνες μελετών (μελέτες οργάνωσης, μελέτες ερ¬ 
γονομίας χώρου, μελέτες περιγραφής θέσεων εργασίας 
και αξιολόγησης, μελέτες απλούστευσης διαδικασιών, 
προσδιορισμού δεικτών αποδοτικότητας κ.λ.π.). 

- Έπαθλα διαγωνισμών όοεί ρΐΉΟΙίοθε (χρηματοδότηση 
έργων, εξοπλισμού ή προγραμμάτων των υπηρεσιών που 
βραβεύονται). 

- Βράβευση υπαλλήλων για πρωτότυπες προτάσεις ή 
μελέτες. 

-Αμοιβές Επιτροπών Παρακολούθησης και Ομάδων Ερ¬ 
γασίας. 

- Ενημέρωση πολιτών. 

- Οδηγοί του Πολίτη. 

- Έντυπα και οπτικοακουστικά μέσα για την προβολή 
του Προγράμματος. 

- Τεχνική βοήθεια (ημερίδες, συνέδρια, μελέτες, έξοδα 
κίνησης, εμπειρογνωμοσύνες, σύμβουλοι, ειδικοί συνερ¬ 
γάτες, εμπειρογνώμονες, λειτουργικές δαπάνες μη καλυ¬ 
πτόμενες από άλλη πηγή, κ.λ.π.). 

β) Η Κεντρική Επιτροπή Παρακολούθησης μπορεί με 
απόφασή της να ορίζει εκτός των παραπάνω και άλλες δα¬ 
πάνες ως επιλέξιμες. 

Άρθρο 4 

Όργανα και διαδικασίες διαχείρισης, εκτέλεσης και 
ελέγχου των Κεντρικών και Περιφερειακών 
Επιχειρησιακών Προγραμμάτων 
(Εδάφιο δ’του Άρθρου 4του Ν. 2880/2001) 

Α. Η Κεντρική Επιτροπή Παρακολούθησης του Προ¬ 
γράμματος «ΠΟΛΙΤΕΙΑ» 

ί) Η Κεντρική Επιτροπή Παρακολούθησης εξειδικεύει 
σε υποπρογράμματα και μέτρα το Πρόγραμμα «ΠΟΛΙ¬ 
ΤΕΙΑ». 

ϋ) Παρακολουθεί και ελέγχει την εκτέλεση και εφαρμο¬ 
γή των Κεντρικών και Περιφερειακών Επιχειρησιακών 
Προγραμμάτων. 

ΙίΙ) Απευθύνει συστάσεις στις Επιτροπές Παρακολούθη¬ 
σης των Κεντρικών και Περιφερειακών Προγραμμάτων 
για τροποποίηση των οικείων Επιχειρησιακών Προγραμ¬ 
μάτων τους με στόχο την καλύτερη υλοποίηση του Προ¬ 
γράμματος. 

ίν) Ασκεί τις λοιπές αρμοδιότητες τις οριζόμενες με το 
άρθρο 5 § II, 2του παρόντος κανονισμού. 

Β. Οι Επιτροπές Παρακολούθησης των Κεντρικών και 
Περιφερειακών Επιχειρησιακών Προγραμμάτων 

α) Συντάσσουν τα Επιχειρησιακά τους Προγράμματα, 
εντάσσουν έργα και έχουντην ευθύνη της υλοποίησής τους 


σε συνεργασία με τους φορείς πραγματοποίησης των έρ¬ 
γων καθώς και την ευθύνη της εκταμίευσης των πόρων. 

ί) Η εκταμίευση των πόρων γίνεται, μετά από απόφαση 
της οικείας Επιτροπής, σύμφωνα με τις οικείες διατάξεις 
και διαδικασίες. 

ϋ) Η ολοκλήρωση του αντικειμένου ελέγχεται από την 
οικεία Επιτροπή μετά το πέρας της εκτέλεσης του έργου, 
ή ενέργειας. 

ϊϋ) Η οικεία Επιτροπή έχει τη δυνατότητα εφόσον δεν 
εκτελείται το αντικείμενο ή καθυστερεί με βάση το χρονο¬ 
διάγραμμα που προκύπτει από τα οικεία τεχνικά δελτία, 
να απεντάσσει έργα και ενέργειες και να διαχειρίζεται 
τους πόρους κατά τα ειδικότερα οριζόμενα στο άρθρο 2 
του Κανονισμού. 

ίν) Οι Επιτροπές Παρακολούθησης των Κεντρικών και 
Περιφερειακών Επιχειρησιακών Προγραμμάτων, πρέπει 
να τηρούν στοιχεία με τέτοιο τρόπο ώστε να προκύπτει 
εάν οι δαπάνες που πραγματοποιούνται είναι: 

Πραγματικές (έχουν εκταμιευθεί), επιλέξιμες, έχουν τη¬ 
ρήσει τους εθνικούς και κοινοτικούς κανόνες και εναρμο¬ 
νίζονται με την περιγραφή του αντικειμένου. 

β) Συντάσσουν, με το πέρας κάθε έτους του Προγράμ¬ 
ματος «ΠΟΛΙΤΕΙΑ», ετήσια έκθεση αξιολόγησης, που 
αποστέλλεται στην Κεντρική Επιτροπή Παρακολούθησης 
του Προγράμματος «ΠΟΛΙΤΕΙΑ» μέσω της Γραμματείας 
του Προγράμματος, η οποία περιλαμβάνει: 

ί) Στοιχεία σχετικά με τη συνολική εκτέλεση των αντικει¬ 
μένων των επιμέρους έργων ή ενεργειών του οικείου Επι¬ 
χειρησιακού Προγράμματος, 
ϋ) Στοιχεία σχετικά με τη συνολική διαχείριση των πό¬ 
ρων και ειδικά, στοιχεία απορρόφησης των πόρων σε σχέ¬ 
ση με τα χρονοδιαγράμματα πραγματοποίησης των έρ¬ 
γων ή ενεργειών, ανά πηγή χρηματοδότησης, 
γ) Ασκούν τις λοιπές αρμοδιότητες τις οριζόμενες με το 
άρθρο 6 § ΙΙ,β του παρόντος κανονισμού. 

Άρθρο 5 

Τρόπος λειτουργίας Κεντρικής Επιτροπής Παρακολού¬ 
θησης του Προγράμματος «ΠΟΛΙΤΕΙΑ» και οι αρμοδιότη¬ 
τες και τα καθήκοντα της Γ ραμματείας (Εδάφιο ε’ του 
Άρθρου 4του Ν. 2880/2001) 

I. Σύσταση της Κεντρικής Επιτροπής Παρακολούθησης 

Πρόεδρος - Μέλη - Γραμματείς: 
α) Πρόεδρος της Κεντρικής Επιτροπής Παρακολούθη¬ 
σης είναι ο Υπουργός Εσωτερικών, Δημόσιας Διοίκησης 
και Αποκέντρωσης ή ο οριζόμενος με απόφασή του, ανα¬ 
πληρωτής του. 

β) Μέλη της Επιτροπής ορίζονται οι Πρόεδροι των Επι¬ 
τροπών Παρακολούθησης των Κεντρικών και Περιφερει¬ 
ακών Επιχειρησιακών Προγραμμάτων με τους αναπλη¬ 
ρωτές τους, οι οποίοι ορίζονται με τις αποφάσεις συ¬ 
γκρότησης των Επιτροπών, καθώς και ένας εκπρόσωπος 
της ΑΔΕΔΥ με τον αναπληρωτή του. 

γ) Γραμματείς της Κεντρικής Επιτροπής ορίζονται τέσ¬ 
σερις (4) υπάλληλοι ΠΕτου ΥΠΕΣΔΔΑ, έκτης συνθέσεως 
των Γραμματειών της Επιτροπής Παρακολούθησης του 
ΥΠΕΣΔΔΑ και της Γραμματείας του Προγράμματος «ΠΟ¬ 
ΛΙΤΕΙΑ». 

δ) Σε κάθε συνεδρίαση της Κεντρικής Επιτροπής προ¬ 
σκαλούνται και μετέχουν χωρίς δικαίωμα ψήφου, ο Ειδι¬ 
κός Γραμματέας του Προγράμματος «ΚΟΙΝΩΝΙΑ ΤΗΣ 
ΠΛΗΡΟΦΟΡΙΑΣ», ο Πρόεδρος της Επιτροπής Παρακο- 

λούθησηςτου Προγράμματος «ΚΟΙΝΩΝΙΑ ΤΗΣ ΠΛΗΡΟ¬ 
ΦΟΡΙΑΣ» καθώς και ο Πρόεδρος και Διευθύνων Σύμβου¬ 
λος της Εταιρείας «ΚΟΙΝΩΝΙΑ ΤΗΣ ΠΛΗΡΟΦΟΡΙΑΣ Α.Ε.» 

ε) Εκπρόσωποι των Υπουργείων, των Περιφερειών και 
των εποπτευόμενων φορέων στο Πρόγραμμα «ΠΟΛΙ¬ 
ΤΕΙΑ» ή ειδικοί εμπειρογνώμονες, μπορούν να προσκλη¬ 
θούν από τον Πρόεδρο για να παρακολουθήσουν τις συ¬ 
νεδριάσεις της Κεντρικής Επιτροπής Παρακολούθησης 
χωρίς δικαίωμα ψήφου. Η συμμετοχή των παραπάνω πε¬ 
ριορίζεται σε ειδικά θέματα της ημερήσιας διάταξης. 

στ) Τα μέλη της Γραμματείας του Προγράμματος μπο¬ 
ρούν να συμμετέχουν στις συνεδριάσεις της Κεντρικής 
Επιτροπής Παρακολούθησης, χωρίς δικαίωμα ψήφου. 

II. Τρόπος λειτουργίας της Κεντρικής Επιτροπής Παρα¬ 
κολούθησης 

1. Πρόεδρος 

α) Ο Πρόεδρος καθορίζειτηνημέρα,τηνώρα καιτοντό- 
πο των συνεδριάσεων και καλεί τα τακτικά μέλη. 

β) Συντάσσει την ημερήσια διάταξη, λαμβάνοντας υπό¬ 
ψη του και απόψεις που τυχόν διατυπώνονται από τα μέ¬ 
λη της Κεντρικής Επιτροπής. 

γ) Κηρύσσει την έναρξη και τη λήξη των συνεδριάσεων, 
διευθύνει τις εργασίες και φροντίζει για την εφαρμογή 
του νόμου και την εύρυθμη λειτουργία της Επιτροπής. 

δ) Γνωστοποιεί στις Επιτροπές Παρακολούθησης των 
Επιχειρησιακών Προγραμμάτων ή εάν το κρίνει σκόπιμο 
και στους φορείς πραγματοποίησης των έργων, τις συ¬ 
στάσεις και αποφάσεις της Κεντρικής Επιτροπής Παρα¬ 
κολούθησης. 

2. Κεντρική Επιτροπή Παρακολούθησης: 

α) Εισηγείται προς τον Πρόεδρο της Επιτροπής θέματα 
σχετικά μετά Επιχειρησιακά Προγράμματα (Κεντρικά και 
Περιφερειακά). 

β) Είναι αρμόδια για την παρακολούθηση, τον έλεγχο 
της εκτέλεσης και εφαρμογής των Επιχειρησιακών Προ¬ 
γραμμάτων. 

γ) Είναι αρμόδια για την ένταξη μέτρων στα οικεία Επι¬ 
χειρησιακά Προγράμματα, τα οποία χαρακτηρίζονται ορι¬ 
ζόντια ή εθνικής σημασίας. 

δ) Διασφαλίζει τη σύνδεση των Προγραμμάτων «ΠΟΛΙ¬ 
ΤΕΙΑ» και «ΚΟΙΝΩΝΙΑ ΤΗΣ ΠΛΗΡΟΦΟΡΙΑΣ». 

ε) Προτείνει τη μεταφορά των μέτρων που έχουν τις 
προϋποθέσεις ένταξης από το Πρόγραμμα «ΠΟΛΙΤΕΙΑ» 
στο Επιχειρησιακό Πρόγραμμα «ΚΟΙΝΩΝΙΑΤΗΣ ΠΛΗΡΟ¬ 
ΦΟΡΙΑΣ». 

στ) Ενσωματώνει στα Κεντρικά και Περιφερειακά Επι¬ 
χειρησιακά Προγράμματα όλα τα μέτρα που αφορούν 
στον εκσυγχρονισμό της Δημόσιας Διοίκησης και τα 
οποία έχουν προγραμματισθεί να εκτελεστούν ή εκτε- 
λούνται από άλλους πόρους και Προγράμματα. 

ζ) Απευθύνει συστάσεις και γνωστοποιεί τις αποφάσεις 
των συνεδριάσεων στις Κεντρικές και Περιφερειακές Επι¬ 
τροπές Παρακολούθησης. 

η) Επεξεργάζεται και αποφασίζει σχετικά με ενδεχόμε¬ 
νες προτάσεις τροποποίησης του Προγράμματος «ΠΟΛΙ¬ 
ΤΕΙΑ» σε επίπεδο υποπρογραμμάτων προτείνοντας τη 
διάθεση ή την ανακατανομή των πόρων. 

θ) Εισηγείται σχετικά με την κατανομή των πόρων του 
Προγράμματος «ΠΟΛΙΤΕΙΑ» στα Κεντρικά και Περιφερει¬ 
ακά Επιχειρησιακά Προγράμματα ανά υποπρόγραμμα 
και μέτρο. 


ι) Προτείνει προς τον Υπουργό ΕΣΔΔΑ οριζόντιες πολι¬ 
τικές για ένταξη στο Εθνικό Σχέδιο Δράσης για τη Δημό¬ 
σια Διοίκηση. 

κ) Εισηγείται στον πρόεδρο της Κεντρικής Επιτροπής 
τις απαραίτητες μεταβολές που θεωρεί ότι πρέπει να 
επέλθουν στον Κανονισμό Εφαρμογής του Προγράμμα¬ 
τος «ΠΟΛΙΤΕΙΑ» για την εύρυθμη λειτουργία του. 

3. Γραμματεία 

α) Η Γ ραμματεία της Κεντρικής Επιτροπής Παρακολού¬ 
θησης γνωστοποιεί την πρόσκληση, την ημερήσια διάτα¬ 
ξη και τα σχετικά έγγραφα που απαιτούνται για τη συνε¬ 
δρίαση τουλάχιστον 10 ημέρες πριν από αυτή και συ¬ 
ντάσσει τα πρακτικά των συνεδριάσεων. 

β) Φροντίζει για την αλληλογραφία του Προέδρου μετά 
μέλη της Κεντρικής Επιτροπής, συντάσσει τα πρακτικά 
των συνεδριάσεων και τα αποστέλλει εντός πέντε (5) ερ¬ 
γάσιμων ημερών στα μέλη και στη Γ ραμματεία του Προ¬ 
γράμματος. 

4. Συνεδριάσεις της Κεντρικής Επιτροπής Παρακολού¬ 
θησης 

α) Τακτικές συνεδριάσεις της Κεντρικής Επιτροπής Πα¬ 
ρακολούθησης συγκαλούνται τουλάχιστον δύο (2) φορές 
το χρόνο. 

β) Έκτακτες συνεδριάσεις συγκαλούνται μετά από 
πρόταση του Προέδρου ή εφόσον το ζητήσει εγγράφως 
προσδιορίζοντας το προς συζήτηση θέμα τουλάχιστον το 
1 13 του συνόλου των τακτικών μελών της επιτροπής. 

γ) Απαρτία στη συνεδρίαση υπάρχει όταν μετέχουν, πε¬ 
ρισσότερα από τα μισά των διορισμένων τακτικών ή ανα¬ 
πληρωματικών μελών. 

δ) Αντικείμενο της συνεδρίασης αποτελούν τα θέματα 
που περιλαμβάνονται στην ημερήσια διάταξη, αλλά δύ- 
νανται να εξετάζονται και άλλα θέματα ύστερα από πρό¬ 
ταση του προέδρου ή μέλους και εφ' όσοντο αποδεχθούν 
τα παρόντα μέλη της Επιτροπής. 

ε) Για την καλύτερη οργάνωση των εργασιών της Κε¬ 
ντρικής Επιτροπής Παρακολούθησης και ανάλογα με το 
αντικείμενο της ημερήσιας διάταξης, ο Πρόεδρος δύνα- 
ται με απόφασή του να ορίζει προπαρασκευαστικές συ¬ 
σκέψεις και να συστήνει ομάδες εργασίας για τη μελέτη 
συγκεκριμένων θεμάτων. 

στ) Γ ια κάθε συνεδρίαση της Κεντρικής Επιτροπής συ- 
ντάσσεται πρακτικό, στο οποίο αναφέρονται τα ονόματα 
και η ιδιότητα των παριστάμενων μελών, ο τόπος και ο 
χρόνος της συνεδρίασης, όλα τα θέματα που συζητήθη¬ 
καν με περιληπτική αναφορά στο περιεχόμενό τους, τα 
αποτελέσματα της ψηφοφορίας και οι αποφάσεις που 
ελήφθησαν. 

η) Το πρακτικό με τις αποφάσεις της Επιτροπής και τις 
πιθανές συστάσεις, συντάσσεται από το γραμματέα, υπο¬ 
γράφεται απότον Πρόεδρο και αποστέλλεται εντός πέντε 
(5) εργάσιμων ημερών σε άλατα μέλη. Παρατηρήσεις επί 
των πρακτικών δύναται να γίνουν δεκτές από τον Πρόε¬ 
δρο εφ’ όσον δεν αλλοιώνουν το περιεχόμενο των απο¬ 
φάσεων. 

5. Διαδικασία λήψης αποφάσεων 

α) Οι αποφάσεις της Κεντρικής Επιτροπής Παρακολού¬ 
θησης λαμβάνονται ύστερα από φανερή ψηφοφορία, με 
απόλυτη πλειοψηφία των παρόντων μελών. 

β) Αν υπάρξει ισοψηφία, υπερισχύει η ψήφος του προέ- 

δρου. Μέλος που απέχει από την ψηφοφορία ή δίδει λευ¬ 
κή ψήφο θεωρείται απόν. 

γ) Για επείγοντα θέματα, για τα οποία δεν κρίνεται σκό¬ 
πιμη η αναμονή μέχρι την επόμενη σύγκληση της Κεντρι¬ 
κής Επιτροπής Παρακολούθησης, ο Πρόεδρος μπορεί να 
τα προτείνει με την ακόλουθη γραπτή διαδικασία: 

ί. Σε εγκύκλιο προς όλα τα μέλη, ο Πρόεδρος παρου¬ 
σιάζει το θέμα και τις σχετικές προτάσεις. Τα μέλη έχουν 
10 εργάσιμες ημέρες από την παραλαβή των προτάσεων 
για να εκφράσουν γραπτά τη γνώμη τους. 

ϋ) Η μη γραπτή απάντηση εντός των ανωτέρω χρονικών 
ορίων ερμηνεύεται ως αποδοχή. 

III) Αρμοδιότητες της Γραμματείαςτου Προγράμματος 
«ΠΟΛΙΤΕΙΑ». 

Η Γραμματεία υποβοηθά το έργο της Κεντρικής Επι¬ 
τροπής Παρακολούθησης. 

Αποτελεί το κεντρικό συντονιστικό όργανο του Προ¬ 
γράμματος «ΠΟΛΙΤΕΙΑ» καθώς και τον σύνδεσμο με το 
Πρόγραμμα «ΚΟΙΝΩΝΙΑ ΤΗΣ ΠΛΗΡΟΦΟΡΙΑΣ». 

Παρακολουθεί και ελέγχει τα Κεντρικά και τα Περιφε¬ 
ρειακά Επιχειρησιακά Προγράμματα και ασκεί τις αρμο¬ 
διότητες που απορρέουν από τον Κανονισμό Εφαρμογής 
σε σχέση με την οικονομική διαχείριση και τον έλεγχο των 
Επιχειρησιακών Προγραμμάτων. 

Παρέχει υποστήριξη στην Κεντρική Επιτροπή Παρακο¬ 
λούθησης για την προώθηση των αποφάσεων που λαμ¬ 
βάνει η τελευταία. 

Συγκεντρώνει, επεξεργάζεται και ελέγχει όλα τα στοι¬ 
χεία που αφορούντην ένταξη και απένταξη των έργων κα¬ 
θώς επίσης και την πορεία υλοποίησης των Κεντρικών και 
Περιφερειακών Επιχειρησιακών Προγράμματα τα οποία 
διαβιβάζονται από τις οικείες Επιτροπές Παρακολούθη¬ 
σης. 

Επεξεργάζεται όλα τα τεχνικά δελτία των έργων ή ενερ¬ 
γειών των Επιτροπών Παρακολούθησης: 

ί) την εναρμόνιση των Κεντρικών και Περιφερειακών 
Επιχειρησιακών Προγραμμάτων με τους στόχους του 
«ΠΟΛΙΤΕΙΑ». 

ϋ) τις αποφάσεις των οικείων Επιτροπών Παρακολού¬ 
θησης για τροποποιήσεις των Επιχειρησιακών Προγραμ¬ 
μάτων. 

ίϋ) τις ετήσιες εκθέσεις αξιολόγησης σχετικά με την 
πρόοδο εκτέλεσης των έργων και τις πραγματοποιηθεί- 
σες δαπάνες, που συντάσσουν, με το πέρας κάθε έτους 
του Προγράμματος «ΠΟΛΙΤΕΙΑ», οι Κεντρικές και Περι¬ 
φερειακές Επιτροπές Παρακολούθησης. 

Εισηγείται προς την Κεντρική Επιτροπή Παρακολούθη¬ 
σης οριζόντια μέτρα για ένταξη στα Κεντρικά και Περιφε¬ 
ρειακά Επιχειρησιακά Προγράμματα καθώς επίσης και 
μέτρα που αφορούν στον εκσυγχρονισμό της Δημόσιας 
Διοίκησης και έχουν προγραμματιστεί να εκτελεσθούν ή 
εκτελούνται από άλλους πόρους και άλλα Προγράμματα. 

Προτείνει τη μεταφορά μέτρων και έργων τα οποία πλη¬ 
ρούν τις προϋποθέσεις ένταξης από το πρόγραμμα «ΠΟ¬ 
ΛΙΤΕΙΑ» στο Επιχειρησιακό Πρόγραμμα «ΚΟΙΝΩΝΙΑ ΤΗΣ 
ΠΛΗΡΟΦΟΡΙΑΣ». Η πρόταση για ένταξη υποβάλλεται 
από τον καθ’ύλην αρμόδιο φορέα στη Διαχειριστική Αρχή 
του Επιχειρησιακού Προγράμματος «ΚΟΙΝΩΝΙΑ ΤΗΣ 
ΠΛΗΡΟΦΟΡΙΑΣ» σύμφωνα με τις ισχύουσες διατάξεις και 
μετηντεχνική υποστήριξη που παρέχει η ΚΟΙΝΩΝΙΑ ΤΗΣ 
ΠΛΗΡΟΦΟΡΙΑΣ Α.Ε.(ΚτΠΑ.Ε,). 

Έχει την ευθύνη για τη δημιουργία αρχείου: 


ί) όλων των αποφάσεων συγκρότησης των Επιτροπών 
Παρακολούθησης και τροποποιήσεώντους, 
ϋ) όλων των Κεντρικών και Περιφερειακών Επιχειρησια¬ 
κών Προγραμμάτων και των τροποποιήσεών τους, 

Ιϋ) όλων των στοιχείων οικονομικής διαχείρισης και των 
τεχνικών δελτίων των Επιχειρησιακών Προγραμμάτων, 
ίν) όλων των ετήσιων εκθέσεων αξιολόγησης του προ¬ 
γράμματος, τις οποίες υποβάλλουν οι Κεντρικές και Πε¬ 
ριφερειακές Επιτροπές Παρακολούθησης. 

Υποβάλλει έκθεση στην Κεντρική Επιτροπή Παρακο¬ 
λούθησης, στο τέλος κάθε οικονομικού έτους, στην οποία 
αναφέρει προϋπολογιστικά και απολογιστικά μεγέθη σε 
σχέση με την εκτέλεση του φυσικού αντικειμένου των έρ¬ 
γων των Επιχειρησιακών Προγραμμάτων και την οικονο¬ 
μική τους διαχείριση. 

Επισημαίνει τυχόν δυσλειτουργίες σε σχέση με τις δια¬ 
δικασίες κατάρτισης, εφαρμογής και ελέγχου των Επιχει¬ 
ρησιακών Προγραμμάτων και εισηγείται στην Κεντρική 
Επιτροπή Παρακολούθησης πιθανές τροποποιήσεις των 
διαδικασιών. 

Εκτελεί κάθε άλλη απόφαση που λαμβάνει, σε σχέση με 
την Γραμματεία, ο Πρόεδρος της Κεντρικής Επιτροπής 
Παρακολούθησης ή η Επιτροπή και αφορά στην καλύτε¬ 
ρη εφαρμογή του Προγράμματος «ΠΟΛΙΤΕΙΑ» ή την απο¬ 
τελεσματικότερη λειτουργία της Κεντρικής Επιτροπής 
Παρακολούθησης. 

Άρθρο 6 

Τρόπος λειτουργίας των Επιτροπών Παρακολούθησης 
των Κεντρικών και Περιφερειακών Επιχειρησιακών Προ¬ 
γραμμάτων. 

I. Ορισμός Πρόεδρου, μελών, γραμματείας: 
α)Πρόεδρος 

Πρόεδρος της Επιτροπής Παρακολούθησης ορίζεται: 
ί. ο Γ ενικός Γ ραμματέαςτου οικείου Υπουργείου, με τον 
αναπληρωτή του, για τα Κεντρικά Επιχειρησιακά Προ¬ 
γράμματα των Υπουργείων, 

Ιί. ο Πρόεδρος του οργάνου διοίκησης για τα Ν.Π.Δ.Δ 
που συντάσσουν δικό τους Επιχειρησιακό Πρόγραμμα, 
με τον αναπληρωτή του και 

ίϋ. ο Γενικός Γραμματέας Περιφέρειας για τα Περιφε¬ 
ρειακά Επιχειρησιακά Προγράμματα, με τον αναπληρωτή 
του. 

β) Μέλη 

ί) Μέλη των Επιτροπών Παρακολούθησης των Κεντρι¬ 
κών Επιχειρησιακών Προγραμμάτων των Υπουργείων και 
Ν.Π.Δ.Δ, ορίζονται Γενικοί Διευθυντές, Διευθυντές, 
έμπειρα στελέχη των οικείων υπηρεσιών και εποπτευόμε¬ 
νων φορέων, εν ενεργεία ή μη, καθώς και εμπειρογνώμο¬ 
νες του δημοσίου και ιδιωτικού τομέα που μπορούν λόγω 
ειδικών γνώσεων, επιστημονικής κατάρτισης και πείρας 
να συμβάλλουν στην διεξαγωγή του προγράμματος. 

ϋ) Ειδικότερα, λόγω της ιδιαίτερης αποστολής της Επι¬ 
τροπής Παρακολούθησης του ΥΠΕΣΔΔΑ, η οποία αποτε¬ 
λεί ταυτόχρονα τη διασύνδεση της θεωρητικής σκέψης 
με τη διοικητική εφαρμογή για όλα τα μεγάλα θέματα της 
Δημόσιας Διοίκησης, της Διοικητικής Μεταρρύθμισης κα¬ 
θώς και της Διοικητικής εναρμόνισης της Ελλάδας με τις 
χώρες της Ευρωπαϊκής Ένωσης, δύναται να έχει ως μέλη 
εκτός των μελών με τις ιδιότητες όπως αυτές ορίζονται 
από την παραπάνω παράγραφο, και ειδικούς εμπειρο- 

γνώμονες, μέλη ΔΕΠ των ΑΕΙ και ΤΕΙ. Στην επιτροπή αυτή 
μπορούν να προσκαλούνται και να μετέχουν κατά περί¬ 
πτωση και εμπειρογνώμονες άλλων χωρών και διεθνών 
οργανισμών. 

Στην επιτροπή συμμετέχουν τουλάχιστον 2 έμπειρα 
στελέχη από το πρόγραμμα «ΚΟΙΝΩΝΙΑ ΤΗΣ ΠΛΗΡΟΦΟ¬ 
ΡΙΑΣ» με στόχο την λειτουργική σύνδεση των προγραμ¬ 
μάτων «ΠΟΛΙΤΕΙΑ» και «ΚΟΙΝΩΝΙΑΤΗΣ ΠΛΗΡΟΦΟΡΙΑΣ». 

ϋΙ) Μέλη των Επιτροπών Παρακολούθησης των Περιφε¬ 
ρειακών Επιχειρησιακών Προγραμμάτων μπορούν να 
οριστούν έμπειρα στελέχη δημοσίων υπηρεσιών και φο¬ 
ρέων του δημοσίου, εν ενεργεία ή μη, εμπειρογνώμονες 
του δημοσίου και ιδιωτικού τομέα που μπορούν λόγω ει¬ 
δικών γνώσεων, επιστημονικής κατάρτισης και εμπειρίας 
να συμβάλλουν στην εκτέλεση του προγράμματος. 

ίν) Ο αριθμόςτων μελώντων Επιτροπών Παρακολούθη¬ 
σης μπορεί να είναι από επτά (7) έως δεκαεννέα (19). 

γ) Γραμματεία 

Γραμματείςτων Επιτροπών ορίζονται υπάλληλοι ΠΕ κα¬ 
τηγορίας των οικείων Υπουργείων, Φορέων ή Περιφερει¬ 
ών. Ο αριθμός τους μπορεί να είναι από τρεις (3) έως πέ¬ 
ντε (5). 

II. Αρμοδιότητες 
α) Ο Πρόεδρος 

ί) Ο Πρόεδρος καθορίζει την ημέρα, την ώρα και τον τό¬ 
πο των συνεδριάσεων και προσκαλεί τα τακτικά μέλη. 

ϋ) Συντάσσει την ημερήσια διάταξη, λαμβάνοντας υπό¬ 
ψη του και απόψεις που τυχόν διατυπώνονται από μέλη 
της Επιτροπής Παρακολούθησης. 

ϋΙ) Κηρύσσειτην έναρξη και τη λήξη των συνεδριάσεων, 
διευθύνει τις εργασίες και φροντίζει για την εφαρμογή 
του νόμου καιτην εύρυθμη λειτουργία της Επιτροπής Πα¬ 
ρακολούθησης. 

ίν) Γνωστοποιεί στους φορείς πραγματοποίησης των 
Επιχειρησιακών Προγραμμάτων τις συστάσεις και απο¬ 
φάσεις της Κεντρικής Επιτροπής Παρακολούθησης, 
ώστε νατις λάβουν υπόψη τους κατά την εκτέλεση του έρ¬ 
γου τους. 

ν) Ο Πρόεδρος δύναται να ορίσει έναν έκτων μελών ως 
Συντονιστή της Επιτροπής Παρακολούθησης. Με απόφα¬ 
σή του μπορεί να ορίσει ποιες από τις ανωτέρω αρμοδιό¬ 
τητες θα μεταβιβάσει. 

νί) Δύναται να προσκαλέσει κατά περίπτωση εκπροσώ¬ 
πους των εποπτευόμενων φορέων ή ειδικοί εμπειρογνώ¬ 
μονες στις συνεδριάσεις της οικείας Επιτροπής Παρακο¬ 
λούθησης. Η συμμετοχή τους περιορίζεται σε ειδικά θέ¬ 
ματα της ημερήσιας διάταξης και δεν έχουν δικαίωμα 
ψήφου. 

β) Η Επιτροπή Παρακολούθησης 
ί) Καταρτίζει, διαχειρίζεται εκτελεί και ελέγχει σε συ¬ 
νεργασία με τους φορείς πραγματοποίησης, το Επιχειρη¬ 
σιακό Πρόγραμματου οικείου Υπουργείου ή Περιφέρειας 
καθώς και των οικείων εποπτευόμενων φορέων ή νομικών 
προσώπων δημοσίου δικαίου. 

ϋ) Είναι αρμόδια για την ένταξη και απένταξη των έργων 
ή ενεργειών που χρηματοδοτούνται από το Πρόγραμμα 
«ΠΟΛΙΤΕΙΑ» στα μέτρα του Επιχειρησιακού Προγράμμα¬ 
τος και παρακολουθεί και ελέγχει την εκτέλεση και ολο¬ 
κλήρωση του οικείου Επιχειρησιακού Προγράμματος, 
ϋί) Εντάσσει έργα, στα μέτρα που χαρακτηρίζονται ορι¬ 


ζόντια ή εθνικής σημασίας από την Κεντρική Επιτροπή 
Παρακολούθησης. 

ίν) Διασφαλίζει τη σύνδεση των Προγραμμάτων «ΠΟΛΙ¬ 
ΤΕΙΑ» και «ΚΟΙΝΩΝΙΑ ΤΗΣ ΠΛΗΡΟΦΟΡΙΑΣ». 

ν) Προτείνει την μεταφορά και ένταξη των έργων που 
έχουν τις προϋποθέσεις από το πρόγραμμα «ΠΟΛΙΤΕΙΑ» 
στο Επιχειρησιακό Πρόγραμμα «ΚΟΙΝΩΝΙΑ ΤΗΣ ΠΛΗΡΟ¬ 
ΦΟΡΙΑΣ». 

νί) Ενσωματώνει στο Πρόγραμμά της όλα τα έργα που 
αφορούν στον εκσυγχρονισμό της Δημόσιας Διοίκησης 
και έχουν προγραμματισθεί να εκτελεσθούν ή εκτελού- 
νται από άλλους πόρους ή Προγράμματα. 

νϋ) Επεξεργάζεται και αποφασίζει σχετικά με ενδεχόμε¬ 
νες προτάσεις τροποποίησης του Επιχειρησιακού Προ¬ 
γράμματος προτείνοντας τη διάθεση των πόρων. 

νίϋ) Αποφασίζει σε σχέση με τις αποφάσεις ή συστάσεις 
της Κεντρικής Επιτροπής Παρακολούθησης και απευθύ¬ 
νει συστάσεις προς τους φορείς πραγματοποίησης των 
έργων. 

ίχ) Εκφράζει τη γνώμη της στον οικείο Υπουργό ή στην 
Κεντρική Επιτροπή Παρακολούθησης για μεταβολές που 
θεωρεί ότι πρέπει να επέλθουν στον Κανονισμό Εφαρμο¬ 
γής του Προγράμματος «ΠΟΛΙΤΕΙΑ». 

χ) Συντάσσει την ετήσια έκθεση αξιολόγησής του στο 
τέλος κάθε έτους του Προγράμματος «ΠΟΛΙΤΕΙΑ». 

χί) Ειδικότερα η Επιτροπή Παρακολούθησης του 
ΥΠ ΕΣΔΔΑ επεξεργάζεται και διατυπώνει προτάσεις με τα 
μεγάλα θέματα Διοικητικής Μεταρρύθμισης της χώρας 
με στόχο την Διοικητική Σύγκλιση με τις χώρες της Ευρω¬ 
παϊκής Ένωσης. 

γ) Η Γ ραμματεία 

Η γραμματεία της Επιτροπής Παρακολούθησης γνω¬ 
στοποιεί την πρόσκληση, την ημερήσια διάταξη και τα 
σχετικά έγγραφα που απαιτούνται γιατη συνεδρίαση του¬ 
λάχιστον τρεις (3) ημέρες πριν από αυτή και συντάσσει 
εντός πέντε (5) εργάσιμων ημερών τα πρακτικά των συνε¬ 
δριάσεων τα οποία αποστέλλει στα μέλη και στη Γ ραμμα¬ 
τεία του Προγράμματος «ΠΟΛΙΤΕΙΑ». 

Φροντίζει για την αλληλογραφία του Προέδρου με τα 
μέλη της Επιτροπής, με τους εκπροσώπους των επο¬ 
πτευόμενων φορέων ή τους ειδικούς εμπειρογνώμονες 
καθώς και με τις δημόσιες υπηρεσίες ή φορείς. 

4. Συνεδριάσεις της Επιτροπής Παρακολούθησης 
α) Τακτικές συνεδριάσεις της οικείας Επιτροπής Παρα¬ 
κολούθησης συγκαλόύνται τουλάχιστον μία (1) φορά το 
μήνα. 

β) Αντικείμενο της συνεδρίασης είναι τα θέματα που πε¬ 
ριλαμβάνονται στην ημερήσια διάταξη, αλλά δύνανται να 
εξετάζονται και άλλα θέματα μετά από πρόταση του προ¬ 
έδρου ή μέλους και με την έγκριση των παρόντων μελών 
της Επιτροπής που είναι παρόντα. 

γ) Για κάθε συνεδρίαση της Επιτροπής Παρακολούθη¬ 
σης συντάσσεται πρακτικό στο οποίο αναφέρονται τα 
ονόματα και η ιδιότητα των παριστάμενων μελών, ο τόπος 
και ο χρόνος της συνεδρίασης, άλατα θέματα που συζη¬ 
τήθηκαν, περιληπτική αναφορά στο περιεχόμενό τους, η 
μορφή και τα αποτελέσματα της ψηφοφορίας και οι απο¬ 
φάσεις που ελήφθησαν. Απόσπασμα των πρακτικών με 
τις αποφάσεις που ελήφθησαν αποστέλλεται στην Κε¬ 
ντρική Επιτροπή Παρακολούθησης και κοινοποιείται στη 
Γ ραμματεία του Προγράμματος «ΠΟΛΙΤΕΙΑ» εντός πέντε 
(5) εργάσιμων ημερών από τη συνεδρίαση της επιτροπής. 

δ) Το πρακτικό με τις αποφάσεις της Επιτροπής και τις 
πιθανές συστάσεις, συντάσσεται από τη γραμματεία, 
υπογράφεται από τον Πρόεδρο και κοινοποιείται σε όλα 
τα μέλη. Παρατηρήσεις επί των πρακτικών δύναται να γί¬ 
νουν δεκτές εφ’ όσον δεν αλλοιώνουν το περιεχόμενο των 
αποφάσεων εντός πέντε (5) εργάσιμων ημερών σε όλα τα 
μέλη. 

5. Διαδικασία λήψης αποφάσεων 
α) Ενόψει των στόχων που επιδιώκονται με το Πρό¬ 
γραμμα «ΠΟΛΙΤΕΙΑ» για τη μεταρρύθμιση της Δημόσιας 
Διοίκησης, οι αποφάσεις της Επιτροπής Παρακολούθη¬ 
σης λαμβάνονται με την απόλυτη πλειοψηφία όλων των 
παρόντων μελών ύστερα από φανερή ψηφοφορία. 

β) Αν υπάρξει ισοψηφία, υπερισχύει η ψήφος του προέ¬ 
δρου. Μέλος που απέχει από την ψηφοφορία ή δίδει λευ¬ 
κή ψήφο θεωρείται απών. 

γ) Για επείγοντα θέματα, για τα οποία δεν κρίνεται σκό¬ 
πιμη η αναμονή μέχρι την επόμενη σύγκληση της Επιτρο¬ 
πής Παρακολούθησης, η οποία συνεδριάζει μία φορά το 


μήνα, ο Πρόεδρος μπορεί να τα προτείνει με την ακόλου¬ 
θη γραπτή διαδικασία: 

ί) Σε εγκύκλιο προς όλα τα μέλη, ο Πρόεδρος παρου¬ 
σιάζει το θέμα και τις σχετικές προτάσεις. Τα μέλη έχουν 
7 εργάσιμες ημέρες από την παραλαβή των προτάσεων 
για να εκφράσουν γραπτά τη γνώμη τους. 

ϋ) Η μη γραπτή απάντηση εντός των ανωτέρω χρονικών 
ορίων ερμηνεύεται ως αποδοχή. 

Η αλλαγή του παρόντος Κανονισμού επέρχεται με νεό¬ 
τερη απόφαση των Υπουργών ΥΠΕΣΔΔΑ και Οικονομίας 
& Οικονομικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 31 Ιανουάριου 2002 

